Ανοσοϊστοχημική μελέτη του ανοσολογικού δείκτη Ki-67 σε ηπατικό ιστό μετά από ενδοϋαλοειδική χορήγηση βορικοναζόλης και μικαφουγκίνης σε New Zealand White Rabbits
Creators: name: Τσακουρίδου, Αναστασία Γεωργίου
Publisher: name: Aristotle University of Thessaloniki
Year: 2021
Subjects: Ki-67
Ανοσοϊστοχημεία
Βορικοναζόλη και μικαφουγκίνη

description: Σκοπός της παρούσας διπλωματικής εργασίας είναι η ανίχνευση πιθανής ηπατοτοξικότητας που μπορεί να προκληθεί από τα αντιμυκητιασικά φάρμακα βορικοναζόλη και μικαφουγκίνη μετά από ενδοϋαλοειδική χορήγησή τους. Η βορικοναζόλη ανήκει στις τριαζόλες δεύτερης γενιάς και η δράση της περιλαμβάνει την αναστολή βιοσύνθεσης της εργοστερόλης, που είναι η βασική στερόλη των κυτταρικών μεμβρανών των μυκήτων. Η μικαφουγκίνη ανήκει στη νεότερη γενιά των αντιμυκητιασικών φαρμάκων, τις εχινοκανδίνες, και είναι ένας ισχυρός αναστολέας της σύνθεσης της β-1, 3-D-γλυκάνης με αποτέλεσμα τη δημιουργία έλλειψης ενός σημαντικού πολυσακχαρίτη στα τοιχώματα των μυκητιασικών κυττάρων. Για την ανίχνευση της τυχόν ηπατοτοξικότητας πραγματοποιήθηκε ιστολογική χρώση Αιματοξυλίνης-Ηωσίνης και ανοσοϊστοχημική μελέτη του ανοσολογικού δείκτη Ki-67 σε ηπατικό ιστό από New Zealand White Rabbits. Το Ki-67 είναι μια πυρηνική πρωτεΐνη που βρίσκεται στους πυρήνες των κυττάρων όταν αυτοί διαιρούνται. Στην ομάδα που χορηγήθηκε βορικοναζόλη, η χρώση αιματοξυλίνης-ηωσίνης αποκάλυψε ήπια εστιακή φλεγμονώδη διήθηση γύρω από την πυλαία φλέβα, διάταση και συμφόρηση των κολποειδών τριχοειδών και κενοτοποίηση των ηπατοκυττάρων, ενώ η ανοσοϊστοχημική χρώση για το Ki-67 ανιχνεύτηκε ως μέτρια. Στην ομάδα που χορηγήθηκε μικαφουγκίνη, η χρώση αιματοξυλίνης-ηωσίνης έδειξε ήπια εστιακή φλεγμονώδη διήθηση, κυρίως περιπυλαία, καθώς και διάταση και συμφόρηση των κολπωδών τριχοειδών, ενώ η ανοσοϊστοχημική χρώση για το Ki-67 ήταν αρνητική.
description: The purpose of this study is the detection of any possible hepatotoxicity that could be caused by the antifungal drugs, voriconazole and micafungin, after intravitreal administration. Voriconazole belongs to the second generation antifungal agent of triazole and its action involves the inhibition of the biosynthesis of ergosterol, which is the main sterol of fungal cell membranes. Micafungin belongs to the latest generation of antifungal drugs, the echinocandins, and is a strong inhibitor of the synthesis of β-1,3-D-glucan, resulting in the lack of an important polysaccharide in the walls of fungal cells. In order to detect any possible hepatotoxicity, a histological staining of Hematoxylin-Eosin and an immunohistochemical study of the Ki-67 immune marker was performed on liver tissue of New Zealand White Rabbits. The Ki-67 is a nuclear protein which is found in the nucleus of the cells when they are divided. In the group injected with voriconazole, hematoxylin-eosin staining revealed mild focal inflammatory infiltration around the portal vein, dilatation and congestion of the sinus capillaries as well as vacuolization of hepatocytes, while the immunohistochemical staining for Ki-67 was detected as moderate. In the group injected with micafungin, hematoxylin-eosin staining showed mild focal inflammatory infiltration mainly periportal as well as dilation and congestion of the sinus capillaries, while the immunohistochemical staining for Ki-67 was detected as negative.
description: Σε συνεργασία με: Ιατρικής (Δημοκρίτειο Πανεπιστήμιο Θράκης), Πολιτικών Μηχανικών T.E. (Αλεξάνδρειο Τ.Ε.Ι. Θεσσαλονίκης)